**Rauman kaupungin opiskeluhuollon ohjausryhmän kokous**

Aika: 12.4. 2016 klo 12

Paikka: Opetusvirasto, Vesa Lakaniemen työhuone

Osallistujat: Leena Kivimäki, Johanna Ylikoski, ~~Anne Vertainen~~, Maritta Komminaho, Hanna Viljanen-Lehto, Vesa Lakaniemi (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Kouluterveyskyselyn tulokset ja kyselyyn osallistuminen jatkossa**

Maritta Komminaho toi nähtäville viimeisimmän kouluterveyskyselyn tulokset. Tulokset ovat saatavilla Rauman osalta vain Normaalikoulusta ja Nanun koulusta johtuen epäonnistuneesta tiedonkeruusta. Ryhmä kävi läpi Nanun koulun vastauksia, mutta totesi, ettei ole mahdollista vetää kunnan tasolla johtopäätöksiä vain yhden koulun tuloksista. Samalla ryhmässä pohdittiin osallistumista kouluterveyskyselyyn jatkossa. Johtuen tulosten saamisesta pitkällä viiveellä sekä kunnan omista hyväksi todetuista kyselyistä, tarvetta kouluterveyskyselylle ei toistaiseksi ole. Päätettiin siis luopua sen käytöstä tulevasta syksystä lähtien ja keskittyä oman hyvinvointikyselyn kehittämiseen sellaiseksi, että sen kautta saadaan kuntakohtaiset koosteet eri kouluilla kerätyistä tiedoista.

1. **Oppilashuoltosuunnitelman päivittäminen**

Sari Ågren kertoi, että Kaaron ja Uotilanrinteen kouluilla on työstetty ”lomakepohjaa” koulukohtaisten oppilashuoltosuunnitelmien tekemisen avuksi. Koulukohtaisia suunnitelmia on laadittu kevään aikana useilla kouluilla. Sen sijaan kuntakohtaisen oppilashuoltosuunnitelman päivitykset on siirretty tulevalle syksylle, jolloin mahdolliset oppilashuoltolain uudistukset ja terveellisyyden, turvallisuuden ja hyvinvoinnin tarkastusten sisältö ovat tarkemmin tiedossa.

1. **Terveellisyyden, turvallisuuden ja hyvinvoinnin tarkastukset**

Sari Ågren kertoi, että tällä hetkellä on tekeillä oppilaitosten terveellisyyden, turvallisuuden ja hyvinvoinnin tarkastusten päivittämisprojekti. Ryhmää vetää Sirpa Maansalo-Maijala ja tarkoituksena on uudistaa tarkastukset THL:n ohjeiden mukaisiksi ja huomioida samalla uuden opetussuunnitelman vaatimukset. Tärkeimpänä ajatuksena on se, että kaikki kouluilla tehtävät tarkastukset ja kyselyt saataisiin yhteen pakettiin siten, että päällekkäistä työtä tehtäisiin mahdollisimman vähän. Tämän työskentelyn myötä on tarkoituksena myös tarkentaa oppilashuoltoryhmien sekä oppilashuollon ohjausryhmien tehtäväkuvaa suhteessa tarkastuksiin.

1. **Oppilashuoltohenkilöstön sijainti tulevaisuudessa**

Jatkettiin viime kerralla aloitettua keskustelua oppilashuoltohenkilöstön sijainnista. Todettiin kuitenkin, että tällä hetkellä käynnissä oleva muutosprosessi liittyen mahdolliseen kulttuuri- ja vapaa-aikatoimen yhdistymiseen kasvatus- ja opetustoimeen sekä SOTe-uudistukseen hankaloittavat tilannetta. Siten oppilashuollon henkilöstöä koskevia linjauksia ei kannata toistaiseksi suunnitella.

1. **Muut asiat**

Hanna Viljanen-Lehto kertoi, että pedagogisia asiakirjoja ollaan uudistamassa. Lisätietoa asiasta on tulossa ensi viikolla erityisopetuspäivillä. Hän kertoi myös lyhyesti pian alkavasta hausta Raumalla syksyllä aloittavaan joustavan perusopetuksen JOPO-ryhmään.

Sari Ågren tiedotti, että Rauman Pedanettiin on oppilashuollolle perustettu oma sivusto ja ohjausryhmän muistiot löytyvät jatkossa sieltä.

1. **Seuraava kokouksen ajankohta**

Päätettiin, että seuraava ohjausryhmän kokous pidetään syyskuun loppupuolella. Sari Ågren laittaa kutsut lähempänä ajankohtaa.

1. **Kokouksen päättäminen**

Puheenjohtaja päätti kokouksen klo 13.30.